Dolores Redondo

Dolores Redondo Meira (1969, Donostia, Gipuzkoa) euskal herritar idazle eta eleberrigile bat da.

Gaur egun Nafarroako Erriberan (Cintruénigo) bizi den idazlea da. Zuzenbidea eta sukaldaritza ikasi ondoren, negozioen munduan aritutako emakumea da. Ipuin batzuk idatzi ondoren Los privilegios del ángel eleberri historikoa idatzi zuen. 2013an El guardián invisible thrillerra argitatu zuen. Euskarazko bertsioa, Zaindari ikusezina, urte berean argitaratu zuen, katalanez eta galizieraz batera. "Baztango trilogia" izeneko sail baten lehenengo titulua zen eta arrakasta handia izan zuen. Ondoren, hurrenez hurren, Legado en los huesos (Hezurren ondarea bezala euskaratuta) lehenengo eta Ofrenda a la tormenta (Eskaintza ekaitzari bezala euskaratuta) gero etorri ziren.

2016ko urriaren 15ean 65. Planeta Saria eskuratu zuen Hori guztia emango dizut eleberriarekinDolores Redondo idazle donostiarrak Planeta 2016 saria irabazi du. 2016ko urriaren 15a. Eitb.eus.

2023an Dolores Redondo idazleari eman diote Vianako Printzea saria. Sariak aitortzen du "bere izaera erreferentziala espainiar literatura berrienean; eta Nafarroarekiko inplikazio eta lotura pertsonala, erkidegoa, paisaiak, jendea eta ohiturak pertsonaia bat gehiago baitira bere obretan". Saritua, banakako eran, Viana Printzea saria eskuratzen duen laugarren emakumea da. 

 Los privilegios del ángel 

Bere lehenengo nobela Pasaiako portuan kokatzen da, 1970eko hamarkadan. Bi neska txiki oso lagunak dira baina haietako bat hil egiten da. Trauma horrek beste neskari bizitza osorako markatuko du. Dolu hori, gaizki eramanda, ondorio itzelak izango ditu bai protagonistarentzat baita ere bere ingurukoentzat.

 Zaindari ikusezina 

Nobela hau benetako best-seller bihurtu da eta dagoeneko hizkuntza desberdinetako itzulpenak agertzear daude. Protagonista Iruñean bizi den Amaia Salazar inspektore forala da. Baztango bailaran norbaitek neska nerabeak hiltzen ari da eta Salazarrek afera ikertu behar du. Antza, serial-killer baten ekintzak badira, Baztan inguruko elementu mitikoak, esaterako Basajaun, argumentuan nahasten dira. Inspektoreak, bestetik, baztandarra jaiotzez, bere haurtzaro traumatikoari aurre egin behar dio.

Nobela honen zinemarako eskubideak NadCon ekoizleari saldu egin zituen. 2017an eleberri honen izenburu berdineko filma estreinatu zen.

 Hezurren ondarea 

Hezurren ondarea (Legado en los huesos) aurreko liburuarekin hasitako trilogia jarraitzen du. Berriro ere gertaerak Baztanen kokatzen dira eta protagonista ere Salazar inspektorea dugu, oraingoan haurdun. Eleberri honen erreferentzi mitologikoa Tarttalo da. Genero biolentziarekin lotuta hilketa batzuk gertatzen ari dira; kasu guztietan emakumeei eskuineko besoa moztu diete eta emakume guztiak Baztandarrak dira. Senarrek kasu gehienetan haien buruaz beste egiten dute "Tarttalo" idatzi inguruan utzita. Aldi berean, Arizkunen eliza eraso desberdinak pairatzen ari da, agoteei erreferentzia eginez. Amaia Salazarrek nahi gabe zurrunbilo horren erdian inplikatuta ikusiko du bere burua: Arizkunen agertutako mairu-besoak bere familiako DNA du.

2019an eleberri honen izenburu berdineko filma estreinatu zen.

 Eskaintza ekaitzari 

Liburu honekin trilogia burutu da. Aurrekoetan moduan, haur txiki baten heriotzak poliziaren ikerketa jarriko du martxan. Laster beste errealitateen itzalak agertuko dira, bereziki Inguma.http://www.naiz.eus/eu/actualidad/noticia/20141202/dolores-redondok-amaiera-eman-dio-bere-trilogiari-eskaintza-ekaitzari-eleberriarekin

2020an eleberri honen izenburu berdineko filma estreinatuko dute.

 Lorik egiten ez dutenak NASH 

 Bibliografia 
 Los privilegios del ángel. Iruñea: Eunate, 2009. 
 Baztango Trilogia
 El guardián invisible. Bartzelona: Destino, 2013. . Euskarazko edizioa: Zaindari ikusezina. Donostia: Erein, 2013.
 Legado en los huesos. Bartzelona: Destino, 2013. ISBN:. Euskarazko edizioa: Hezurren ondarea. Donostia: Erein, 2013.ISBN: 
 Ofrenda a la tormenta. Bartzelona: Destino, 2014.  Euskarazko edizioa: Eskaintza ekaitzari. Donostia: Erein, 2014. 
 Todo esto te daré. Bartzelona: Planeta, 2016.  Euskarazko edizioa: Hori guztia emango dizut. Donostia: Erein, 2014. 
 La cara norte del corazón. Bartzelona: Destino, 2019.  Euskarazko edizioa: Bihotzaren ipar aldea. Donostia: Erein, 2014. 
 Esperando al diluvio. Bartzelona: Destino, 2022. ISBN: 9788423362479.

 Ikus, gainera 
 Euskal Herriko erdal idazleak
 Donostiar ospetsuen zerrenda

 Erreferentziak 

 Kanpo loturak 
  Idazlearen web orria: http://www.doloresredondomeira.com/
  Los privilegios del ángel: http://www.novelahistorica.net/2009/12/los-privilegios-del-angel-dolores.html
  Nagore Belastegi: Zaindari ikusezina Garan: https://web.archive.org/web/20130124084651/http://gara.naiz.info/paperezkoa/20130119/383428/eu/Baztango-jeinuak-esnatuko-dira-Zaindari-ikusezina-nobelan
  Estitxu Zabala: Elkarrizketa Irutxuloko Hitzan http://irutxulo.hitza.info/paperekoak/dolores-redondo-nire-bizitzako-lorpenik-handiena-da-betidanik-nahi-nuena/

Kategoria:XXI. mendeko Donostiako idazleak
Kategoria:XX. mendeko Donostiako idazleak
Kategoria:Euskal Herriko gaztelaniazko eleberrigileak
Kategoria:Polizia eleberriko idazleak
Kategoria:Deustuko Unibertsitateko ikasleak
Kategoria:Emakume eleberrigileak